**Цени на яйца за консумация и замразено птиче месо (бройлери) в България и ЕС-28 през м. март 2016 г.**

***Средно месечната цена на яйца за консумация,*** предоставена от центровете за опаковане в Българияпрез м. март 2016 г. отбелязва слаб спад от 2,7% спрямо м. февруари и ***е 111,64 евро/100 кг или 0,132 лв./бр.***

В сравнение с предходния месец, средната за ЕС-28 цена нараства незначително - с 1,1%, до 121,85 евро/100 кг (0,144 лв./бр.), поради което формираната разлика между нея и тази на българския пазар се увеличава от 4,7% през м. февруари до 8,4% през м. март 2016 г.

 Фигура 1

 ***Източник:*** дирекция „Животновъдство“

Като динамична величина, цените в отделните държави-членки варират в широки граници, между 205 и 88 евро/100 кг. Традиционно, Швеция е с най-висока цена на яйца за консумация и през м. март тя е 205,13 евро/100 кг – с 68,3% по-висока от средната за ЕС, с 84% по-висока от тази на българския пазар и с 2,3% над нивото от предходния месец на собствения пазар.

Високи реализационни цени са регистрирани и в Кипър (175,30 евро/100 кг), Австрия (171,74 евро/100 кг), Дания (171,65 евро/100 кг), Хърватска (164,90 евро/100 кг), Италия (161,17 евро/100 кг).

На фона на високите стойности в изброените държави, цената на яйца за консумация през м. март в Испания е с 28% под нивото на средномесечната за целия ЕС – 87,88 евро/100 кг, следвана от Румъния (90,66 евро/100 кг), Белгия (99,90 евро/100 кг) и Португалия (100,36 евро/100 кг).

Фигура 2

***Източник:*** дирекция „Животновъдство“

В сравнение със същия месец на предходната година, цената на яйцата на българския пазар е с 6,6% по-ниска (119,54 евро/100 кг през м. март`2015), а средноевропейската намалява със 7,9% (132,36 евро/100 кг).

 Фигура 3

***Източник:*** дирекция „Животновъдство“

Регистрираната ***средна цена на замразени бройлери,*** предоставена от птицекланиците в страната през м. март 2016 г. отбелязва спад от 5,4% до ***142,74 евро/100 кг или 2,79 лв./бр.***

За същия период, средноевропейската цена бележи незначително увеличение - с 0,6% и е 178,60 евро/100 кг (3,49 лв./бр.).

Така, разликата формирана между цената на българския и на европейския пазари нараства, като от 15% през м. февруари `2016, през м. март тя е вече 20%.

 Фигура 4

 ***Източник:*** дирекция „Животновъдство“

Отчитайки динамиката на ценовите равнища в различните държави-членки, през м. март те се движат между 286 и 126 евро/100 кг.

Отново в Швеция е регистрирана най-висока цена на замразени бройлери – 286,62 евро/100 кг, която е с 60,5% над средната за Съюза*.* Останалите страни, в които цените също са високи са Германия (265 евро/100 кг), Финландия (259,35 евро/100 кг), Кипър (255,52 евро/100 кг), Дания (241,60 евро/100 кг), Франция (225 евро/100 кг).

Ниски цени се наблюдават в Полша (126,21 евро/100 кг), Португалия (127,13 евро/100 кг), Латвия (137,95 евро/100 кг). В България също е регистрирана ниска цена – 142,74 евро/100 кг.

 Фигура 5  ***Източник:*** дирекция „Животновъдство“

Сравнявайки цените с година по-рано – м. март `2015, цената на замразени бройлери в България и в ЕС-28 са съответно с 5,8% (151,52 евро/100 кг) и с 5% (188,07 евро/100 кг) по-ниски спрямо миналогодишните.

Фигура 6 ***Източник:*** дирекция „Животновъдство“

***Изготвил: Дирекция „Животновъдство“***

